CELEX: 62007FN0099
Language: lv
Date: 2007-09-28 00:00:00
Title: Lieta F-99/07: Prasība, kas celta 2007. gada 28. septembrī — Bernard / Europol

26.1.2008   
            
            
               LV
            
            
               Eiropas Savienības Oficiālais Vēstnesis
            
            
               C 22/55
            
         Prasība, kas celta 2007. gada 28. septembrī — Bernard/Europol
   
   (Lieta F-99/07)
   (2008/C 22/107)
   Tiesvedības valoda — holandiešu
   Lietas dalībnieki
   
      Prasītāja: Majorie Bernard, Woerden (Nīderlande) (pārstāvji — P. de Casparis advokāts)
   
      Atbildētājs: Eiropas Policijas birojs (Europol)
   Prasītājas prasījumi
   
               —
            
            
               atcelt 2007. gada 26. jūnija lēmumu par sūdzību, kas tika paziņots 2007. gada 28. jūnijā, kā arī 2007. gada 5. februāra un 2007. gada 25. jūlija novērtējumu;
            
         
               —
            
            
               piespriest Europol:
               
                           —
                        
                        
                           piešķirt prasītājai darba samaksas periodisku paaugstinājumu kopš 2006. gada 1. septembra, kam pieskaitīti procenti;
                        
                     
                           —
                        
                        
                           samaksāt zaudējumu atlīdzību EUR 7 500 apmērā neto;
                        
                     
                           —
                        
                        
                           atlīdzināt tiesāšanās izdevumus, tajā skaitā juridiskās palīdzības izdevumus.
                        
                     
         Pamati un galvenie argumenti
   Šī tiesvedība ir par prasītājas darba novērtējumu laika posmā no 2005. gada 1. septembra līdz 2006. gada 31. augustam. Prasītājas darbs tika novērtēts ar “2”, kas atbilst kvalifikācijai “neatbilst prasībām pilnībā”.
   Prasītāja iesniedza sūdzību par novērtējumu, kā arī par lēmuma neesamību attiecībā uz periodisku darba samaksas paaugstināšanu, un šajā sakarā tas atsaucās uz novērtējuma vadlīnijām, kas ir spēkā Europol. Prasītāja uzsver, ka runa ir par acīmredzami kļūdainu novērtējumu.
   It īpaši prasītāja norāda, ka viņa iebildumi tika atzīti par nepamatotiem ar 2007. gada 26. jūnija lēmumu, un atsaucas uz pienākuma norādīt pamatojumu pārkāpumu, jo šis noraidījums netika pamatots. Europol direktors tomēr norāda, ka novērtējums ir atsaukts un ka tiks sniegts jauns novērtējums. Šis jaunais novērtējums tika sniegts 2007. gada 25. jūlijā.
   Šī prasība tādējādi attiecas uz lēmumu, kas ir pieņemts par sūdzību, kā arī uz 2007. gada 25. jūlija novērtējumu.